Tasekla tamaziɣt ɣas zik ur terfid ara tira maca ugtent deg-s tewsatin, llant tid n tesrit am tmacahut, timsaɛraq ... etg, llant daɣen tid n tmedyazt am umɛezbar, tibuɣarin, tamedyazt n tyemmat... Abrid n tira ikcem-d i wakken ad yesaḥbiber ɣef wayen yellan d wayen I d-yeqqimen deg tsekla timawit. Tamedyazt taqbaylit d tin yuɣen aḥric alqayan deg tsekla taqbaylit ama d tatrart ama d tamensayt . Taneggarut-agi tesɛa aseḍru d tugnatin n tmenna i tt-yesemgaraden ɣef tatrit . Ma nuɣal ɣer umezruy n tira n tmedyazt ad d-naf amenzu yuran tamedyazt taqbaylit d Hanuṭu deg useggas n 1867 ijemeɛ-d degs isefra n tmetti taqbaylit deg udlis i wumi isemma " la posie populaire de la kabylie de djurdjura " . Tamedyazt-agi tella-d d lemri n tmetti d wamek yettidir uɣref aqbayli, syen akin kren-d imusnawen yesseḥbibren fell-as am Mulud mɛamri di "Pomes kabyles anciens" , Buɛmara Kamal di" Ssi lbachir amellaḥ, un pote chanteur clbre de kabylie"  wwin-tt ɣer tira s wanect-a xedmen-as asurrif ɣer zdat i tmedyazt-agi tamirant, tuɣal tekcemɣerwannar nniḍen, d annar n cna id-yernan aṭas i tmedyazt d umedyaz, tefka tagnit i umedyaz ad yqɛɛed tamedyazt-is ad yesnerni deg-s ama di cbaḥa ama deg unamek d useḥbiber fell-as, yella-d umaynut ula deg yisental, teṭṭef tamedyazt-agi abrid n taywalt ama deg rradyu neɣ tiliẓri, tlul-d tamedyazt yettwacnan deg rradyu deg useggas n 1940, amezwaru yecnan d ccix Nurdin syen akin banen-d wiyaḍ am tarbaɛt n lxalat. D ayen yefkan afud i wiyaḍ ad d-banen deg umezruy n cna aqbayli, aladɣa tameṭṭut acku tella d lɛib ad tecnu, terẓa asalu d leqyud s cna-agi, tecna ɣef wayen i tiqarḥen deg tudert-is, aṭas n yisental id-yettwabedren deg cna aladɣa asentel n lḥif idyettuɣalen s waṭas ama ɣer urgaz neɣ tameṭṭut, yal yiwen yecna ɣef usentel-agi s tmuɣliines am ellawa Zerruqi, Akli Yaḥyaten, Crifa, Lla Yamina, Yasmina.. Asentel n lḥif mačči d ayen iḥuzan amedyaz s timmad-is maca iḥuz timetti s umata.